
He perustivat kaupunkeja


pystyttivät patsaita


Barbaarit eivät kuitenkaan


koskaan saapuneet


He halusivat sivistystä


rakensivat rauhaa


uutta sotaa


Sivistys merkitsi väkivaltaa


He olivat valmiita rakentamaan


kaiken uudelleen


Tämän he olivat oppineet


hämähäkeiltä.


He sytyttivät muistokynttilöitä


Jumalanpalveluksen he pitivät


navetassa


koska kirkko oli tuhottu


Kirkko oli pahasta koska


kirkko on Jumalasta


valloittajat sanoivat.


Kirkot, patsaat ja palatsit


Kaikki rakentamanne on valhetta


Kaikki perustuu valheeseen


Ei ollut mitään vihollista


Te keksitte ne


Te keksitte semmoista kun


haluatte aloittaa kaiken uudelleen


Kaikki tämä on hämähäkin työtä.


Miksi tämä sota?


Ette te vihaa toisianne


naapureita


lihakauppiasta


kalastajaa


Te vihaatte hiljaisuutta


kylläisyyttä


Kaikkivoipaisuutta te vihaatte


Vihaatte herätä


Vihaatte mennä nukkumaan.


Hämähäkkiä tämä ei kiinnostanut.


Pyhät kirjoitukset


ovat apokryfisia


Tie on


totuus jokaisella omansa


elämäksikin kutsuttu


Olennaisinta se mikä niihin on


jätetty kirjoittamatta.


Tie on sama teoria


Mutta me emme ole matka


Me olemme paikka


toistemme mielissä


Keitin kahvia suurella


kuparipannulla


Siinä maistui syksyn


hehkut.


Tuokaa sotilaille viiniä


Soittakaa musiikkia


Sodat loppuvat laulamalla.


Meillä on paljon


opittavaa


Katsokaa lintuja


miten ne


kun tulee myrsky


On niiden joukossa


niitäkin jotka heittävät munat


pesästä ulos ja asettavat omansa


tilalle


Mutta sellaista tekevät alakynnessä


olevat


Meillä on kuvitelma ettei ideaalisessa


maailmassa tapahtuisi mitään ikävää


mutta voisiko evoluutio olla koskaan


epäreilu

